CELEX: 22022D1088
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 40/2022 tal-4 ta’ Frar 2022 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1088]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/67
               
            
         DEĊIŻJONI TAL-KUMITAT KONĠUNT TAŻ-ŻEE Nru 40/2022
         tal-4 ta’ Frar 2022
         li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1088]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 li jissupplimenta r-Regolament (UE) 2017/625 tal-Parlament Ewropew u tal-Kunsill b’regoli dwar il-każijiet meta u l-kundizzjonijiet li fihom il-prodotti organiċi u l-prodotti fil-fażi ta’ konverżjoni huma eżentati mill-kontrolli uffiċjali fil-postijiet ta’ kontroll fuq il-fruntiera, fil-post tal-kontrolli uffiċjali għal tali prodotti, u li jemenda r-Regolamenti Delegati tal-Kummissjoni (UE) 2019/2123 u (UE) 2019/2124 (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2021/2306 tal-21 ta’ Ottubru 2021 li jissupplimenta r-Regolament (UE) 2018/848 tal-Parlament Ewropew u tal-Kunsill b’regoli dwar il-kontrolli uffiċjali fir-rigward tal-konsenji ta’ prodotti organiċi u prodotti fil-fażi tal-konverżjoni maħsuba għall-importazzjoni fl-Unjoni u dwar iċ-ċertifikat ta’ spezzjoni (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2021/1935 tat-8 ta’ Novembru 2021 li jemenda r-Regolament ta’ Implimentazzjoni (UE) 2019/723 fir-rigward tal-informazzjoni u d-data dwar il-produzzjoni organika u t-tikkettar ta’ prodotti organiċi li jridu jitressqu permezz tal-mudell tal-formola standard (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2021/2119 tal-1 ta’ Diċembru 2021 li jistabbilixxi regoli dettaljati dwar ċerti rekords u dikjarazzjonijiet meħtieġa mill-operaturi u mill-gruppi ta’ operaturi u dwar il-mezzi tekniċi għall-ħruġ taċ-ċertifikati f’konformità mar-Regolament (UE) 2018/848 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2021/1378 fir-rigward tal-ħruġ taċ-ċertifikati għall-operaturi, għall-gruppi ta’ operaturi u għall-esportaturi fil-pajjiżi terzi (4) għandu jiġi inkorporat fil-Ftehim dwar iż-ŻEE.
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2021/2307 tal-21 ta’ Ottubru 2021 li jistabbilixxi regoli dwar id-dokumenti u n-notifiki meħtieġa għall-prodotti organiċi u l-prodotti fil-fażi ta’ konverżjoni maħsuba għall-importazzjoni fl-Unjoni (5) għandu jiġi inkorporat fil-Ftehim dwar iż-ŻEE.
                  
               
                     (6)
                  
                  
                     Ir-Regolament ta’ Implimentazzjoni tal-Kummissjoni (UE) 2021/2325 tas-16 ta’ Diċembru 2021 li jistabbilixxi, skont ir-Regolament (UE) 2018/848 tal-Parlament Ewropew u tal-Kunsill, il-lista ta’ pajjiżi terzi u l-lista ta’ awtoritajiet ta’ kontroll u korpi ta’ kontroll li ġew rikonoxxuti skont l-Artikolu 33(2) u (3) tar-Regolament tal-Kunsill (KE) Nru 834/2007 għall-fini tal-importazzjoni ta’ prodotti organiċi fl-Unjoni (6) għandu jiġi inkorporat fil-Ftehim dwar iż-ŻEE.
                  
               
                     (7)
                  
                  
                     Ir-Regolament Delegat (UE) 2021/2306 jirrevoka r-Regolament tal-Kummissjoni (KE) Nru 1235/2008 (7), li huwa inkorporat fil-Ftehim dwar iż-ŻEE u li konsegwentement għandu jiġi revokat skont il-Ftehim dwar iż-ŻEE.
                  
               
                     (8)
                  
                  
                     Din id-Deċiżjoni tikkonċerna l-leġiżlazzjoni dwar il-kwistjonijiet veterinarji, l-għalf u l-oġġetti tal-ikel. Il-leġiżlazzjoni dwar kwistjonijiet veterinarji, l-għalf u l-oġġetti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim dwar iż-ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (9)
                  
                  
                     Għalhekk jenħtieġ li, l-Annessi I u II tal-Ftehim dwar iż-ŻEE jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Dan li ġej jiżdied fil-punt 11ba (ir-Regolament ta’ Implimentazzjoni tal-Kummissjoni (UE) 2019/723) fil-Parti 1.1 tal-Kapitolu I u fil-punt 31qa (ir-Regolament ta’ Implimentazzjoni tal-Kummissjoni (UE) 2019/723) tal-Kapitolu II:
                        “, kif emendat minn:
                        
                                    —
                                 
                                 
                                    
                                       32021 R 1935: Ir-Regolament ta' Implimentazzjoni tal-Kummissjoni (UE) 2021/1935 tat-8 ta’ Novembru 2021 (ĠU L 396, 10.11.2021, p. 17).”
                                 
                              
                  
                        2.
                     
                     
                        Dan li ġej jiżdied fil-punt 11bv (ir-Regolament Delegat tal-Kummissjoni (UE) 2019/2123) u fil-punt 11bw (ir-Regolament Delegat tal-Kummissjoni (UE) 2019/2124) fil-Parti 1.1 tal-Kapitolu I u fil-punt 31qv (ir-Regolament Delegat tal-Kummissjoni (UE) 2019/2123) u fil-punt 31qw (ir-Regolament Delegat tal-Kummissjoni (UE) 2019/2124) tal-Kapitolu II:
                        “, kif emendat minn:
                        
                                    —
                                 
                                 
                                    
                                       32021 R 2305: Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 (ĠU L 461, 27.12.2021, p. 5).”
                                 
                              
                  
                        3.
                     
                     
                        Il-punt li ġej jiddaħħal wara l-punt 11c (ir-Regolament ta’ Implimentazzjoni tal-Kummissjoni (UE) 2020/466) fil-Parti 1.1 tal-Kapitolu I:
                        
                                    “11d.
                                 
                                 
                                    
                                       32021 R 2305: Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 li jissupplimenta r-Regolament (UE) 2017/625 tal-Parlament Ewropew u tal-Kunsill b’regoli dwar il-każijiet fejn il-prodotti organiċi u l-prodotti fil-fażi tal-konverżjoni huma eżentati minn kontrolli uffiċjali fil-postijiet ta’ kontroll fil-fruntiera, il-kundizzjonijiet ta’ din l-eżenzjoni, u l-post tal-kontrolli uffiċjali għal tali prodotti, u li jemenda r-Regolamenti Delegati tal-Kummissjoni (UE) 2019/2123 u (UE) 2019/2124 (ĠU L 461, 27.12.2021, p. 5).”
                                 
                              
                  
                        4.
                     
                     
                        Il-punt li ġej jiddaħħal wara l-punt 31r (Ir-Regolament ta’ Implimentazzjoni tal-Kummissjoni (UE) 2020/466) tal-Kapitolu II:
                        
                                    “31s.
                                 
                                 
                                    
                                       32021 R 2305: Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 li jissupplimenta r-Regolament (UE) 2017/625 tal-Parlament Ewropew u tal-Kunsill b’regoli dwar il-każijiet fejn il-prodotti organiċi u l-prodotti fil-fażi tal-konverżjoni huma eżentati minn kontrolli uffiċjali fil-postijiet ta’ kontroll fil-fruntiera, il-kundizzjonijiet ta’ din l-eżenzjoni, u l-post tal-kontrolli uffiċjali għal tali prodotti, u li jemenda r-Regolamenti Delegati tal-Kummissjoni (UE) 2019/2123 u (UE) 2019/2124 (ĠU L 461, 27.12.2021, p. 5).”
                                 
                              
                  
         
            Artikolu 2
            Il-Kapitolu XII tal-Anness II tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        It-test tal-punt 54bb (ir-Regolament tal-Kummissjoni (KE) Nru 1235/2008) għandu jinbidel b'dan li ġej:
                        “32021 R 2306: Ir-Regolament Delegat tal-Kummissjoni (UE) 2021/2306 tal-21 ta’ Ottubru 2021 li jissupplimenta r-Regolament (UE) 2018/848 tal-Parlament Ewropew u tal-Kunsill b’regoli dwar il-kontrolli uffiċjali fir-rigward ta’ konsenji ta’ prodotti organiċi u prodotti fil-fażi tal-konverżjoni maħsuba għall-importazzjoni fl-Unjoni u dwar iċ-ċertifikat ta’ spezzjoni (ĠU L 461, 27.12.2021, p. 13).
                        Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw bl-adattamenti li ġejjin:
                        
                                    (a)
                                 
                                 
                                    Fl-Artikolu 7(1) il-kliem ‘jew f’konformità mal-proċeduri doganali Iżlandiżi u Norveġiżi’ għandhom jiddaħħlu wara r-referenza għar-Regolament (UE) Nru 952/2013.
                                 
                              
                                    (b)
                                 
                                 
                                    Fiċ-ċertifikati ta’ spezzjoni għall-importazzjonijiet ta’ prodotti organiċi u fil-fażi ta’ konverżjoni, l-Iżlanda u n-Norveġja mhumiex meħtieġa jużaw in-numri EORI għall-identifikazzjoni.”
                                 
                              
                  
                        2.
                     
                     
                        Dan li ġej għandu jiżdied fil-punt 54bh (ir-Regolament ta’ Implimentazzjoni tal-Kummissjoni (UE) 2021/1378):
                        “, kif emendat minn:
                        
                                    —
                                 
                                 
                                    
                                       32021 R 2119: Ir-Regolament ta' Implimentazzjoni tal-Kummissjoni (UE) 2021/2119 tal-1 ta’ Diċembru 2021 (ĠU L 430, 2.12.2021, p. 24).”
                                 
                              
                  
                        3.
                     
                     
                        Il-punti li ġejjin għandhom jiddaħħlu wara l-punt 54bl (ir-Regolament Delegat tal-Kummissjoni (UE) 2021/1698):
                        
                                    “54bm.
                                 
                                 
                                    
                                       32021 R 2119: Ir-Regolament ta’ Implimentazzjoni tal-Kummissjoni (UE) 2021/2119 tal-1 ta’ Diċembru 2021 li jistabbilixxi regoli dettaljati dwar ċerti rekords u dikjarazzjonijiet meħtieġa mill-operaturi u mill-gruppi ta’ operaturi u dwar il-mezzi tekniċi għall-ħruġ taċ-ċertifikati f’konformità mar-Regolament (UE) 2018/848 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2021/1378 fir-rigward tal-ħruġ taċ-ċertifikati għall-operaturi, għall-gruppi ta’ operaturi u għall-esportaturi fil-pajjiżi terzi (ĠU L 430, 2.12.2021, p. 24).
                                 
                              
                                    54bn.
                                 
                                 
                                    
                                       32021 R 2307: Ir-Regolament ta’ Implimentazzjoni tal-Kummissjoni (UE) 2021/2307 tal-21 ta’ Ottubru 2021 li jistabbilixxi r-regoli dwar id-dokumenti u n-notifiki meħtieġa għall-prodotti organiċi u dawk fil-fażi ta’ konverżjoni maħsuba għall-importazzjoni fl-Unjoni (ĠU L 461, 27.12.2021, p. 30).
                                 
                              
                                    54bo.
                                 
                                 
                                    
                                       32021 R 2325: Ir-Regolament ta’ Implimentazzjoni tal-Kummissjoni (UE) 2021/2325 tas-16 ta’ Diċembru 2021 li jistabbilixxi, skont ir-Regolament (UE) 2018/848 tal-Parlament Ewropew u tal-Kunsill, il-lista ta’ pajjiżi terzi u l-lista ta’ awtoritajiet ta’ kontroll u korpi ta’ kontroll li ġew rikonoxxuti skont l-Artikolu 33(2) u (3) tar-Regolament tal-Kunsill (KE) Nru 834/2007 għall-fini tal-importazzjoni ta’ prodotti organiċi fl-Unjoni (ĠU L 465, 29.12.2021, p.8).”
                                 
                              
                  
                        4.
                     
                     
                        Dan li ġej għandu jiżdied fil-punt 164a (ir-Regolament ta’ Implimentazzjoni tal-Kummissjoni (UE) 2019/723):
                        “, kif emendat minn:
                        
                                    —
                                 
                                 
                                    
                                       32021 R 1935: Ir-Regolament ta' Implimentazzjoni tal-Kummissjoni (UE) 2021/1935 tat-8 ta’ Novembru 2021 (ĠU L 396, 10.11.2021, p. 17).”
                                 
                              
                  
                        5.
                     
                     
                        Dan li ġej jiżdied fil-punt 164v (ir-Regolament Delegat tal-Kummissjoni (UE) 2019/2123) u fil-punt 164w (ir-Regolament Delegat tal-Kummissjoni (UE) 2019/2124):
                        “, kif emendat minn:
                        
                                    —
                                 
                                 
                                    
                                       32021 R 2305: Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 (ĠU L 461, 27.12.2021, p. 5).”
                                 
                              
                  
                        6.
                     
                     
                        Il-punt li ġej għandu jiddaħħal wara l-punt 164x (ir-Regolament Delegat tal-Kummissjoni (UE) 2019/2126):
                        
                                    “164y.
                                 
                                 
                                    
                                       32021 R 2305: Ir-Regolament Delegat tal-Kummissjoni (UE) 2021/2305 tal-21 ta’ Ottubru 2021 li jissupplimenta r-Regolament (UE) 2017/625 tal-Parlament Ewropew u tal-Kunsill b’regoli dwar il-każijiet fejn il-prodotti organiċi u l-prodotti fil-fażi tal-konverżjoni huma eżentati minn kontrolli uffiċjali fil-postijiet ta’ kontroll fil-fruntiera, il-kundizzjonijiet ta’ din l-eżenzjoni, u l-post tal-kontrolli uffiċjali għal tali prodotti, u li jemenda r-Regolamenti Delegati tal-Kummissjoni (UE) 2019/2123 u (UE) 2019/2124 (ĠU L 461, 27.12.2021, p. 5)”.
                                 
                              
                  
         
            Artikolu 3
            It-testi tar-Regolamenti Delegati (UE) 2021/2305 u (UE) 2021/2306 u r-Regolamenti ta’ Implimentazzjoni (UE) 2021/1935, (UE) 2021/2119, (UE) 2021/2307 u (UE) 2021/2325 bil-lingwa Iżlandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 31/2022 tal-4 ta’ Frar 2022 (8), skont liema data tkun l-iżjed tard.
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 461, 27.12.2021, p. 5.
         
            (2)  ĠU L 461, 27.12.2021, p. 13.
         
            (3)  ĠU L 396, 10.11.2021, p. 17.
         
            (4)  ĠU L 430, 2.12.2021, p. 24.
         
            (5)  ĠU L 461, 27.12.2021, p. 30.
         
            (6)  ĠU L 465, 29.12.2021, p. 8.
         
            (7)  ĠU L 334, 12.12.2008, p. 25.
         
            (*)  Ma huwa indikat l-ebda rekwiżit kostituzzjonali.
         
            (8)  Ara l-paġna 49 ta’ dan il-Ġurnal Uffiċjali.